 Aịzaya 65  Ekwewo m ka ndị na-ajụghị ajụjụ m chọta m. Ekwewo m ka ndị na-achọghị m chọta m. Agwara m mba nke na-adịghị akpọku aha m, Lee m, lee m!Agbasapụworo m ndị dị isi ike aka m ogologo ụbọchị dum, bụ ndị na-eje ije nụzọ na-adịghị mma, ndị na-agbaso echiche nke aka ha;ndị na-akpasu m iwe nihu m mgbe niile, na-achụ àjà nubi, na-esurekwa ihe nsure ọkụ nelu brik,ndị na-anọdụ ala nebe a na-eli ozu, ndị na-arahụ nobere ụlọ nche, ndị na-eri anụ ézì, ọbụna ofe e ji ihe rụrụ arụ sie dịkwa nite ha;ndị na-asị, Nọọrọ onwe gị. Abịarula m nso, nihi na m ga-eme ka ị dị nsọ. Ndị a bụ anwụrụ ọkụ bara m noghere imi, ọkụ nke na-ere ogologo ụbọchị dum.Lee! E dere ya ede nihu m. Agaghị m agbachi nkịtị, kama m ga-akwụ ha ụgwọ ọrụ; m ga-awụnye ụgwọ ọrụ ha nobi uwe ha,nihi njehie ha na njehie ndị nna nna ha notu mgbe ahụ, ka Jehova kwuru. Nihi na ha esurewo ihe nsure ọkụ nelu ugwu ukwu, ha akọchawokwa m nelu ugwu nta, m ga-ebu ụzọ tụọ ụgwọ ọrụ ha atụ ma wụnye ya nobi uwe ha.Nke a bụ ihe Jehova kwuru: Otú ahụ ọ na-abụ mmadụ hụ ụyọkọ mkpụrụ vaịn nke ga-agbapụta mmanya ọhụrụ, ya asị, Ebibila ya, nihi na ngọzi dị nime ya, otú ahụ ka m ga-eme nihi ndị ohu m ka m wee ghara ibibi mmadụ niile.M ga-eme ka ụmụ si na Jekọb pụta, meekwa ka ndị ga-eketa ugwu m si na Juda pụta; ndị m họọrọ ga-enweta ya, ndị ohu m ga-ebikwa nebe ahụ.Sharọn ga-aghọ ebe atụrụ ga na-ata ahịhịa, ndagwurugwu Ekọ ga-aghọkwa ebe ehi ga na-ezu ike, maka ndị m bụ ndị ga-achọworị m.Ma unu bụ ndị na-ahapụ Jehova, ndị na-echefu ugwu nsọ m, ndị na-edozi tebụl maka chi Ihu Ọma, ndị na-agbajuru chi Akara Aka mmanya a gwara agwa.M ga-enyefe unu naka mma agha. Unu niile ga-ehulata ala ka e gbuo unu; nihi na m kpọrọ òkù, ma unu azaghị; ekwuru m okwu, ma unu egeghị ntị; unu nọ na-eme ihe jọrọ njọ nanya m, ọ bụkwa ihe na-adịghị m mma ka unu họọrọ ime.Ya mere, nke a bụ ihe Ọkaakaa Onyenwe anyị Jehova kwuru: Lee! Ndị ohu m ga-eri ihe, ma agụụ ga na-agụ unu. Lee! Ndị ohu m ga-aṅụ ihe ọṅụṅụ, ma akpịrị ga na-akpọ unu nkụ. Lee! Ndị ohu m ga-aṅụrị ọṅụ, ma ihere ga na-eme unu.Lee! Ndị ohu m ga-eti mkpu ọṅụ nihi na obi dị ha mma, ma unu onwe unu ga-eti mkpu ákwá nihi obi mwute, unu ga-akwa ákwá nihi ịda mbà na mmụọ.Unu ga-ahapụ aha unu ka ọ bụrụ ihe ndị m họọrọ ga-eji na-aṅụ iyi, Ọkaakaa Onyenwe anyị Jehova ga-egbu unu notu notu, ma ọ ga-agụ ndị ohu ya aha ọzọ;ka onye ọ bụla nke na-agọzi onwe ya nụwa wee jiri Chineke nke okwukwe gọzie onwe ya, ka onye ọ bụla nke na-aṅụkwa iyi nụwa wee jiri Chineke nke okwukwe ṅụọ iyi; nihi na ha ga-echefu ahụhụ niile ha tara noge gara aga, nihi na a ga-ezopụ ha nanya m.Nihi na, lee, m na-eke eluigwe ọhụrụ na ụwa ọhụrụ. A gaghị echeta ihe mbụ niile, ha agaghị abatakwa nobi.Ma nweenụ obi ụtọ, ṅụrịakwanụ ọṅụ ruo mgbe ebighị ebi nihi ihe m na-eke. Nihi na m na-eke Jeruselem ka ọ bụrụ ihe na-enye ọṅụ, m na-ekekwa ndị ya ka ha bụrụ ihe na-enye obi ụtọ.M ga-aṅụrị ọṅụ nihi Jeruselem, nweekwa obi ụtọ nihi ndị m. A gakwaghị anụ mkpu ákwá ma ọ bụ mkpu arịrị nime ya.A gakwaghị enwe nwa na-aṅụ ara nke ga-anọ ụbọchị ole na ole nebe ahụ, ma ọ bụ agadi nke na-anọzughị oge ndụ ya. Nihi na mmadụ ga-anwụ dị ka nwata, ọ bụ ezie na ọ gbaala otu narị afọ; a ga-akọcha onye mmehie, ọ bụ ezie na ọ gbaala otu narị afọ.Ha ga-ewu ụlọ, biri nime ha; ha ga-akọkwa ubi vaịn, rie mkpụrụ ha.Ha agaghị ewu ụlọ, onye ọzọ ebichie ya; ha agaghị akụ mkpụrụ, onye ọzọ erie ya. Nihi na dị ka osisi si anọ ogologo ndụ, otú ahụ ka ndị m ga-anọ ogologo ndụ; ndị m họọrọ ga-eji ihe aka ha rụpụtara mee ihe nuju.Ha agaghị adọgbu onwe ha nọrụ nefu, ha agaghịkwa amụ ụmụ mụta nsogbu; nihi na ha na ụmụ ha bụ ụmụ Jehova gọziri agọzi.Ọ ga-erukwa na tupu ha akpọkuo m, m ga-aza ha; mgbe ha ka kpụ okwu nọnụ, mụ onwe m ga-anụ ya.Anụ ọhịa wolf na nwa atụrụ ga-atakọ nri, ọdụm ga-ata okporo ọka dị ka ehi; ọ bụ ájá ga-abụ nri agwọ. Ha agaghị emerụ ihe ọ bụla ahụ, ha agaghịkwa emebi ihe ọ bụla nugwu nsọ m dum, ka Jehova kwuru. 